**Жүрегіңіздің күйі қандай?**

***«Сен оның бет-жүзіне, бойшаңдығына қарамай-ақ қой. Оны мақұл көрмеймін. Себебі Құдай пенденің көзімен қарамайды ғой. Пенде назарын адамның бет-жүзіне аударады, Ал Жаратқан Ие оның жүрегіне көз салады».***

***Патшалықтар 1-ж. 16:7***

Адамдар басқаларды таң қалдырып, оларға жақсы әсер қалдыру үшін көп уақыт пен ақша жұмсайды.

Біз өміріміздің әр түрлі салаларында, біреумен танысқан кезде, жұмыс сұхбатында және басқа да әртүрлі қарым-қатынас үстінде басқалардың қалауларын түсінуге тырысамыз. Дегенмен, біз көп жағдайда бәрін білуші және құдіретті Құдайдың көзқарасын елемейміз. Құдай біздің жүрегімізде және іс-әрекетімізде қандай қасиеттерді іздейді?

Әйелдерді төмен ұстайтын, оларды кемсітетін елде өмір сүріп жатқан Шона есімді әйел басқалардың өзіне деген сондай қарым қатынасына үйреніп қалған. Сөйтіп, ол Құдай туралы естіген кезде, Құдай оның мінажатын естимейді, мән бермейді деп ойлады. Алайда қолына Киелі кітап алып, оны оқып бастағаннан кейін, Шона өзін қатты таң қалдырған таңғажайып сөздерге тап болды. Ол: «Себебі Құдай пенденің көзімен қарамайды ғой. Пенде назарын адамның бет-жүзіне аударады, Ал Жаратқан Ие оның жүрегіне көз салады» (Патшалықтар 1-ж. 16:7), сондай ақ, «Осы әлем түгелдей Менің қолымнан шығып, пайда болды емес пе?! Ал Мен көз қырымды салатындар: күнәларына шын жүректен өкініп, сөзімді терең қастерлеп, іске асыратындар.» (Ишая 66:2) деген аяттарды оқыды.

Құдай сіздің әйел, ер адам немесе бала екеніңізге, мәртебеңізге, беделіңізге емес, Ол сіздің жүрегіңіздің күйіне қарайды. «Ал сенім артпай Құдайға ұнау мүмкін емес. Құдайға келген әркім Оның бар екеніне сенуге және Өзін іздеп, жақыннан танығысы келгендерді г Құдайдың жарылқайтынына илануға тиіс.» (Еврейлерге 11:6)